**МЕДИЦИНСКА ШКОЛА ПОЖАРЕВАЦ**



**П Р А В И Л Н И К**

**о раду школске библиотеке**

**Медицинске школе**

**за време ширења заразне болести COVID – 19**

**Пожаревац, јун 2022**

На основу чланова 119.став 1.тачка 1. Закона о основама система обра­зо­вања и васпитања („Службени гласник РС“, број 88/2017, 27/2018 - други закон, 27/2018 (II) - други закон, 10/2019 (чл. 29-32. нису у пречишћеном тексту), 6/2020 и 129/21) и члана 49.став 1.тачка 1. Статута Медицинске школе у Пожаревцу број \_\_\_ од 06.06.2022.године, дописа Матичне службе народне библиотеке „ Илија м. Петровић „ Пожаревац број 362 од 01.09.2020. године а у складу са Правилником за безбедан рад и боравак у школи, Школски одбор Медицинске школе на седници одржанаој дана \_\_\_2022.године, донео је

**Правилник о раду школске библиотеке Медицинске школе за време ширења заразне болести COVID – 19**

**МЕРЕ ПРЕВЕНЦИЈЕ ЗА ШКОЛСКУ БИБЛИОТЕКУ МЕДИЦИНСКЕ ШКОЛЕ ПОЖАРЕВАЦ:**

**Члан 1.**

Организационим мерама у школској библиотеци може бити само 1 (један) корисник;

**Члан 2.**

Школа је обавезна да набави заштитне маске и заштитне рукавице за школске библиотекаре које ће исти наменски користити;

**Члан 3.**

На уласку у школску библиотеку обавезно је постављање дезинфекционе баријере;

**Члан 4**.

Школски библиотекари, као и корисници, морају приликом боравка у затвореном простору користити маске и рукавице;

**Члан 5.**

Пре сваког уласка у школску библиотеку обавезно је прање/дезинфекција руку. За брисање руку користити папирне марамице/убрусе које након употребе треба одмах бацити у канту. У том смислу потребно је обезбедити средства за прање руку - сапун и воду или средства за суво прање руку, средства за дезинфекцију и папирне марамице/убрусе;

**Члан 6.**

Школска библиотека мора бити добро проветрена/прозори отворени како би се омогућила циркулација свежег ваздуха. Организује се могућност да корисници путем мејла medicinskaskolabiblioteka@gmail.com наруче да им се припреми тражена грађа или да се истовремено наручи више књига, док ће податке о датуму и времену преузимања поручених књига добити као одговор на послат мејл;

**Члан 7.**

Средствима за дезинфекцију на дневном нивоу, а по потреби и чешће, третирати површине са којима долазе у контакт школски библиотекари и корисници , поготову пре почетка рада, на крају преподневне смене и на крају радног дана. Ту између осталог спадају опрема школске библиотеке и прибор, компјутер, радни столови и столице, рукохвати, кваке и браве и др.

**Члан 8.**

Одржавати прописну дистанцу између школског библиотекара и корисника;

**Члан 9.**

Корисницима је забрањен слободан приступ фонду школске библиотеке;

**Члан 10.**

Након враћања књиге се одлажу у издвојено место – у карантин се налазе 72 сата након чега се могу користити ;

**Члан 11.**

Забранити улазак посетиоцима у школску библиотеку без изричитог одобрења оне особе код које посетилац жели пријем. Уколико посетилац улази у школску библиотеку пре тога обавезно врши дезинфекцију руку;

**Члан 12.**

Смеће уредно износити на крају рада из школске библиотеке и бацати у канту/контејнер;

**Члан 13.**

Саветодавно утицати на кориснике ради подизање свести о мерама превенције и заштити од CORONA ВИРУС-а;

**Члан 14.**

Ступањем на снагу овог Правилника, престаје да важи Правилник о раду школске библиотеке Медицинске школе за време ширења заразне болести Covid-19 број 2308 од 14.09.2020.год.

Овај правилник ступа на снагу осмог дана од дана објављивања на огласној табли Школе, а примењује се од \_\_\_\_\_\_\_\_\_2022. године

Правилник је донет дана \_\_\_\_\_\_\_\_2022.године, дел. број \_\_\_\_\_\_\_\_\_.

Правилник је објављен на огласној табли Школе дана \_\_\_\_\_\_.2022. године, а ступио је на снагу дана \_\_\_\_\_\_\_\_2022. године.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_

Јелена Илић

Секретар школе:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Ана Будимировић Кићановић

Дипл.правник